text: Vær sikker på job - bliv mekaniker
  06 oktober 2016 kl. 13.56
  Om ti år vil der blive stor mangel på mekanikere, vurderer Dansk Arbejdsgiverforening.
  At rode med biler er noget, som mange unge mænd elsker at gøre, men ikke desto mindre vil færre stå med næsen i motoren i fremtiden.
  Søren Pedersen, Autoværkstedet Bent Pedersen, Esbjerg: "Vi mangler allerede nu mekanikere i vores afdeling i Sønderborg, så vi har fået en forsmag på, hvad der venter alvorligt om ti år."
  Dansk Arbejdsgiverforening vurderer i en ny analyse, at der om ti år vil mangle knap 9.000 mekanikere på landsplan. Det får det til at løbe koldt ned af nakken på ejer af autoværkstedet Bent Pedersen i Esbjerg, Søren Pedersen:
  - Det er selvfølgelig noget, vi frygter. Vi mangler allerede nu mekanikere i vores afdeling i Sønderborg, så vi har fået en forsmag på, hvad der venter alvorligt om ti år, og det er selvfølgelig et stort problem at mangle folk, siger Søren Pedersen.
  Regeringen, DA og LO har indgået en aftale, der skal komme problemet i forkøbet. Den skal få erhvervsskolerne til at optage elever tilpasse arbejdsmarkedets fremtidige behov, og så skal virksomheder, der tager flere lærlinge belønnes, imens dem, der tager færre, skal straffes økonomisk.
  Analysen fra Dansk Arbejdsgiverforening viser, at der også vil blive mangel på elektrikere og kontoruddannede, imens der bliver overflod af frisører, bygningsmalere og butiksansatte.
  Se snigpremiere på Med på job fra autoværkstedet Bent Pedersen herunder - eller se med på TV SYD+ klokken 19.55 og 22.40.
  
  